Pohjois-Korean lippu
Punainen väri edustaa vallankumouksellista isänmaallisuutta. Sinisten raitojen sanotaan merkitsevän "Korean kansan pyrkimystä liittyä koko maailman vallankumouksellisiin ja taistella itsenäisyyden, ystävyyden ja rauhanaatteen puolesta".
Kosovon lippu
Kosovon lipussa on sinisellä taustalla kultainen Kosovon kartta ja yläosassa kuusi hopeista, viisikärkistä tähteä kuvastaen maan kuutta etnistä ryhmää (albaanit, serbit, bosnit, goranit, romanit ja turkkilaiset). Kosovon parlamentti hyväksyi lipun 17. helmikuuta 2008 suunnittelukilpailun tuloksena.